2020. gada 4. martā Rīkojums Nr. 84

Rīgā (prot. Nr. 9 7. §)

**Par valsts īpašuma objekta** "**Krejotava**" **Liepas pagastā, Priekuļu novadā, nodošanu privatizācijai**

1. Saskaņā ar Zemes pārvaldības likuma 17. panta piekto daļu, likuma "Par valsts un pašvaldību zemes īpašuma tiesībām un to nostiprināšanu zemesgrāmatās" 2. panta otrās daļas 1. punktu un Ministru kabineta 2016. gada 29. marta noteikumu Nr. 190 "Kārtība, kādā pieņem lēmumu par rezerves zemes fondā ieskaitīto zemes gabalu un īpašuma tiesību atjaunošanai neizmantoto zemes gabalu piederību vai piekritību" 2. punktu izņemt no rezerves zemes fonda valstij piekrītošo zemes vienību (zemes vienības kadastra apzīmējums 4260 003 0311).

2. Saskaņā ar likuma "Par valsts un pašvaldību īpašuma objektu privatizāciju" 12. panta ceturto daļu, 66. panta pirmo daļu un Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 6. panta otro daļu nodot privatizācijai valsts īpašuma objektu – nekustamo īpašumu "Krejotava" (nekustamā īpašuma kadastra Nr. 4260 003 0311) – zemes vienību (zemes vienības kadastra apzīmējums 4260 003 0311) 0,34 ha platībā un uz tās esošās piecas būves (būvju kadastra apzīmējumi 4260 003 0311 001, 4260 003 0311 002, 4260 003 0311 003, 4260 003 0311 004 un 4260 003 0311 005) – Liepas pagastā, Priekuļu novadā.

3. Akciju sabiedrībai "Publisko aktīvu pārvaldītājs Possessor" ierakstīt šā rīkojuma 2. punktā minēto valsts īpašuma objektu zemesgrāmatā uz Latvijas valsts vārda akciju sabiedrības "Publisko aktīvu pārvaldītājs Possessor" personā.

4. Saskaņā ar likuma "Par valsts un pašvaldību īpašuma objektu privatizāciju" 12. panta ceturto un sesto daļu noteikt, ka pircējs, norēķinoties par būvēm, 80 procentu apmērā maksā *euro* un 20 procentu apmērā – privatizācijas sertifikātos.

5. Šā rīkojuma 1. punktā minēto zemes vienību privatizācijā maksāšanas kārtību un maksāšanas līdzekļu attiecību noteikt saskaņā ar Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 30. pantu.

Ministru prezidents A. K. Kariņš

Ekonomikas ministrs R. Nemiro